CELEX: 32011R1201
Language: bg
Date: 2011-11-18 00:00:00
Title: Регламент за изпълнение (ЕС) № 1201/2011 на Комисията от 18 ноември 2011 година относно класирането на някои стоки в Комбинираната номенклатура

23.11.2011   
            
            
               BG
            
            
               Официален вестник на Европейския съюз
            
            
               L 305/8
            
         РЕГЛАМЕНТ ЗА ИЗПЪЛНЕНИЕ (ЕС) № 1201/2011 НА КОМИСИЯТА
   от 18 ноември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 ноември 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по ТАРИК)
               
               
                  Основания
               
            
                  (1)
               
               
                  (2)
               
               
                  (3)
               
            
                  Панел за течнокристален екран (т.нар. „течнокристален модул“) с диагонал на екрана прибизително 66 cm (26 инча), който се състои от слой течни кристали в активна матрица, разположен между два листа стъкло, снабдени със съединители.
                  Между първия стъклен лист и слоя от течни кристали има матрица с тънкослойни транзистори (TFT), която подава подходящото напрежение на пикселите.
                  Между слоя от течни кристали и втория стъклен лист има филтър RGB, който управлява цветовете на изображението.
                  Към панела са прикрепени няколко съединителя под формата на ленти. Всеки съединител се състои от миниатюрни интегрални схеми (т.нар. драйверни интегрални схеми, свързани от страната на токоизточника, „source drivers IC“) върху гъвкави печатни платки. Печатните платки са свързани към драйверните интегрални схеми, свързани от страната на токоизточника. Драйверните интегрални схеми, свързани от страната на токоизточника, позволяват преминаването на сигналите за захранване и управление, както и преобразуването и предаването на данни от печатните платки към отделните пиксели на активната матрица от течни кристали.
                  Модулът се използва при производството на монитори или приемни телевизионни апарати от позиция 8528.
               
               
                  8529909244
               
               
                  Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8529, 8529 90 и 8529 90 92 и код по ТАРИК 8529909244.
                  Тъй като течнокристалният модул е снабден с драйверни интегрални схеми, свързани от страната на токоизточника, които представляват нещо повече от електрически връзки (т.е. за осигуряване на захранването), класирането в позиция 9013 като устройства с течни кристали с активна матрица е изключено (вж. също обяснителните бележки към Хармонизираната система (ХС), позиция 9013, параграф 1).
                  Тъй като модулът се състои от TFT слой течни кристали, разположен между два листа стъкло и снабден с електроника за управление на адресирането на пиксели, който се използва при производството на приемни телевизионни апарати от позиция 8528, той се смята за част, изключително или главно предназначена за апарати от позиция 8528 в код по КН 8529 90 92.
                  Следователно продуктът трябва да се класира в код по ТАРИК 8529909244 като течнокристален модул, състоящ се само от една или повече TFT стъклени или пластмасови плаки, некомбинирани със сензорен екран, със или без подсвет, със или без инвертори и с една или повече печатни платки само с електроника за управление на адресирането на пиксели.